See on jälle teine ajastuprobleem. Tuletagem meelde, et levinud on ka enimloetud blogidest raamatute  avaldamine jms. Ka neile autoritele riputatakse meedias tihti külge kirjanikutiitleid, ilma, et keegi sellega midagi kirjanduslikku või seda eitavat silmas peaks.  Tänapäeval on absurdselt palju kergem oma misiganes loomingut avaldada, kui ükskõik kui palju aegu tagasi. Arutelud kunstnikuks olemise ja kunstniku tuntuse teemadel visuaalses kunstis algasid juba väääääga ammu. Head või keskpärast raamatut (kui niimoodi kirjandust lahderdada :p) avaldada ei ole väga keeruline, hoopis raskem on seda ka müüa,  promoda, publikut leida vms. Avaldada saab kõike, iseasi muidugi, kas kõik see kunst "tarbimist" väärt on või viimast leiabki. Ent see on jälle tänapäevane, paljususe ja sirvimise ajastu üks külg. See kõik ei ole olemuslikult ei hea ega halb. Tänapäeval on palju suurem tõenäosus, et andekus, ükskõik, mis vallas, saab avastatud, ent see ei suurenda andekate inimeste protsenti maailmas. Toodetakse ja avaldatakse palju saasta, ent arvuliselt ka palju rohkem kvaliteetset kunsti kui kunagi varem.